  Майя Бывальцева 2020-тӥ арын Удмуртиысь 1978-тӥ арын вордскем донор 165 полскын 80 литр вирзэ сётӥз. Со сярысь Донорлэн калыккуспо нуналаз, 20-тӥ оштолэзе, элькунысь тазалыкез утёнъя министерстволэн пресс-службаез ивортӥз. Кылем арын Удмуртиын вир но солэсь компонентъёссэ сётӥсь 12 сюрс 279 адями пусъемын вал. Вир басьтон 27 сюрс 174 пол ортчытэмын. Донор луыны быгатэ котькудӥз сямен Россилэн кунмуртэз, 18 аресысен 65 аресозь тазалыко адямилэн секталаез 55 килограммлэсь трос луыны кулэ. Вир но солэсь компонентъёссэ трос пол, ялан но дунтэк сётъясь кунмуртъёсты «Почётный донор Росси» пусэн пусйисько Алексей Суворов, Вир басьтонъя элькун станциысь ёзэтлэн кивалтӥсез2020-тӥ арын Удмуртиын сыӵе пусэз 220 адями басьтӥз. Нош оглом 4 сюрс 556 муртлэн «Почётный донор России» но «Почетный донор СССР» пусэз вань. Федерал катъя дано доноръёс арлы быдэ 15 сюрс 109 манет 46 коньы басьтыны быгато. Вир сётон сярысь рос-просгес тодыны луоз элькун станцилэн . Тодэ вайытом, 30-тӥ южтолэзе «Донорская весна» ужрад улсын 100 пала адями оглом 43 литр вир сётӥз.  Тегъёс: Тазалык Ижкар Удмуртия праздникъёс доноръёс  